Oskar Hiljemark har lavet markante ændringer i sin startopstilling, som senere i eftermiddag skal spille et altafgørende bundopgør mod AC Horsens i Superligaen. Anfører Lucas Andersen er røget på bænken, og så er de to rutinerede backs Kristoffer Pallesen og Jakob Ahlmann til gengæld tilbage i startopstillingen. Det er Younes Bakiz, der er valgt til fordel for Lucas Andersen. AaB stiller op i en 4-2-3-1-opstilling og lyder som følger. Theo Sander, Kristoffer Pallesen, :Rasmus Thelander, Lars Kramer, Jakob Ahlmann - Malthe Højholt, Iver Fossum - Allan Sousa, Younes Bakiz, Louka Prip - Nicklas Helenius. Kampen mod AC Horsens sparkes i gang klokken 14:00.

Referat:
Oskar Hiljemark har rystet posen i forhold til de startende 11 spillere for AaB.